ອັຟການິສຖານ ກ່າວຫາ NATO ສັງຫານ ພົນລະເຮືອນ 
ບັນດາ​ເຈົ້າ​ໜ້າ​ທີ່ ອັຟກາ​ນິສຖານ ​ໄດ້​ກ່າວ​ຫາກໍາລັງຂອງອົງການ NATO ວ່າ ສັງຫານ​ພົນລະ​ເຮືອນ ດ້ວຍ​ການ​ໂຈມ​ຕີ​ທາງ​ອາກາດ.
ບັນດາເຈົ້າໜ້າທີ່ ອັຟການິສຖານ ໄດ້ກ່າວຫາ ກໍາລັງ NATO ສັງຫານພົນລະເຮືອນ ດ້ວຍການໂຈມຕີທາງອາກາດ ທີ່ເຮັດໃຫ້ ຢ່າງໜ້ອຍ 15 ຄົນເສຍຊີວິດຢູ່ບ່ອນ ສອກຫລີກ ທາງພາກຕາ ເວັນອອກຂອງປະເທດ ຫົວໜ້າຕໍາຫລວດ ຢູ່ພາກຕາເວັນອອກຂອງແຂວງ Kunar ກ່າວໃນວັນອາທິດວານນີ້ວ່າ ພວກຜູ້ຍິງ ແລະເດັກນ້ອຍ ແມ່ນ ຢູ່ໃນຈໍານວນຜູ້ເຄາະຮ້າຍຈາກການໂຈມຕີ ທີ່ເກີດຂື້ນໃນຕອນ ແລງວັນເສົາແລ້ວນີ້ ບັນດາເຈົ້າໜ້າທີ່ ອົງການ NATO ໄດ້ໂຕ້ ແຍ້ງຄໍາຖະແຫລງນີ້ ໂດຍກ່າວວ່າ ເຂົາເຈົ້າບໍ່ໄດ້ຮັບລາຍງານວ່າ ມີພົນລະເຮືອນເສຍຊີວິດ ເຂົາເຈົ້າກ່າວວ່າ ການໂຈມຕີແບບ ແມ່ນຍຳ ໄດ້ສັງຫານ ພວກກໍ່ການຮ້າຍ 10 ຄົນ ເຊື່ອກັນວ່າມີຊາວອາຣັບ ແລະໜ່ວຍແຊກຊຶ່ມຕ່າງຊາດ ປະຕິບັດ ງານຢູ່ໃນຂົງເຂດດັ່ງກ່າວຄຽງບ່າຄຽງໄຫລ່ກັບ ພວກທາລິບານ ອັຟການິສຖານ ໃນອີກຂ່າວນຶ່ງ ຢ່າງໜ້ອຍເຈົ້າໜ້າທີ່ ສືບລັບ ອັຟການິສ ຖານ ສີ່ຄົນໄດ້ຖືກສັງຫານ ຫລັງຈາກພວກ ທີ່ສົງໄສວ່າແມ່ນກຸ່ມ ທາລິບານ ໄດ້ທໍາການໂຈມຕີຫ້ອງການສືບລັບ ຢູ່ໃກ້ໆກັບນະຄອນຫລວງຂອງປະເທດ